ઇન્કમટેક્સ વિભાગનાં સૂત્રો પાસેથી પ્રાપ્ત થતી માહિતી મુજબ આવકવેરા વિભાગ આ સંબંધે જરૂર લાગે તો વધુ સખત કાર્યવાહી પણ હાથ ધરી શકે છે. ૧.૫ લાખથી વધુ બેન્ક ખાતાઓમાં ૧૦ લાખથી વધુ ડિપોઝિટ હોવાની વિગતો આઇટી ડિપાર્ટમેન્ટની સામે આવી છે. એટલું જ નહીં એક કરોડ જેટલાં બેન્ક ખાતાંમાં શંકાસ્પદ રકમો જમા થઇ હોવાની માહિતી ડિપાર્ટમેન્ટને પહોંચી છે. આવાં ખાતાં ૭૫ લાખ લોકોના છે. નોંધનીય છે કે પાછલા બે મહિનામાં ઇન્કમટેક્સ ડિપાર્ટમેન્ટે સર્ચ અને સર્વેની કાર્યવાહી દરમિયાન ૧૧૦૦ જેટલા કેસ કર્યા હતા.